PATVIRTINTA

Skuodo Bartuvos progimnazijos direktoriaus 2020 m. sausio 14 d. įsakymu Nr. V1-2

**SKUODO RAJONO SAVIVALDYBĖS**

**SKUODO BARTUVOS PROGIMNAZIJOS**

**2020 METŲ VEIKLOS PLANAS**

**Skuodas**

**2020 m.**

**TURINYS**

**TURINYS.................................................................................................................................. 2**

**I SKYRIUS BENDROJI DALIS................................................................................................2**

**PROGIMNAZIJOS ORGANIZACINĖ STRUKTŪRA.......................................................... 2**

**BENDROS ŽINIOS APIE PROGIMNAZIJĄ......................................................................... 2**

**PROGIMNAZIJOS DARBUOTOJAI...................................................................................... 4**

**II SKYRIUS PROGIMNAZIJOS 2019 METŲ VEIKLOS PLANO ANALIZĖ................ 4**

**2019 M. MOKINIŲ PASIEKIMAI OLIMPIADOSE, KONKURSUOSE, VARŽYBOSE. 5**

**2019 M. ĮGYVENDINTI PROJEKTAI IR PROGRAMOS.................................................. 6**

**2019 M. BARTUVIEČIO VARDO APDOVANOJIMAI........................................................ 6**

**2019 M. MOKYTOJŲ METODINIŲ GRUPIŲ PIRMININKAI.......................................... 7**

**2019 M. VEIKLOS PLANO SSGG ANALIZĖ....................................................................... 7**

**III SKYRIUS PROGIMNAZIJOS VEIKLOS STRATEGIJA 2020 M................................. 8**

**IV SKYRIUS VEIKLOS TURINYS........................................................................................ 9**

**VEIKLOS PLANAS.................................................................................................................... 9**

**2020 M. PROGIMNAZIJOJE ĮGYVENDINAMI PROJEKTAI IR PROGRAMOS ......... 16**

**2020 M. MOKYTOJŲ METODINIŲ GRUPIŲ PIRMININKAI........................................... 16**

# I SKYRIUS

# BENDROJI DALIS

# PROGIMNAZIJOS ORGANIZACINĖ STRUKTŪRA

Progimnazijai vadovauja direktorius. Jo veiklą reglamentuoja progimnazijos nuostatai (progimnazijos nuostatų 27-31 punktai).

Progimnazijoje veikia šios savivaldos institucijos:

1. Progimnazijos taryba – aukščiausia progimnazijos savivaldos institucija, telkianti mokinių, jų tėvų (globėjų, rūpintojų) ir mokytojų atstovus svarbiausiems progimnazijos veiklos tikslams numatyti ir uždaviniams spręsti (progimnazijos nuostatų 39-46 punktai).

2. Mokytojų taryba – nuolat veikianti progimnazijos savivaldos institucija mokytojų profesiniams bei bendriems klausimams spręsti. Ją sudaro progimnazijos vadovybė, visi mokykloje dirbantys mokytojai, socialinė pedagogė, bibliotekininkės, psichologė, specialioji pedagogė-logopedė ir kiti tiesiogiai ugdymo procese dalyvaujantys darbuotojai (progimnazijos nuostatų 47-50 punktai).

3. Mokinių prezidentūra (progimnazijos nuostatų 51 punktas).

**BENDROS ŽINIOS APIE PROGIMNAZIJĄ**

1. Progimnazijos oficialusis pavadinimas – Skuodo Bartuvos progimnazija.

2. Trumpasis pavadinimas – Bartuvos progimnazija (toliau – progimnazija). Progimnazija įregistruota Lietuvos Respublikos juridinių asmenų registre, kodas – 190892856.

3. Progimnazijos istorija: Skuodo II-oji vidurinė mokykla įsteigta 1975 m. rugsėjo 1 d. vadovaujantis LR ŠMM ministro įsakymu, 1996 m. balandžio 18 d. Skuodo rajono Valdybos sprendimu Nr. 88 mokyklos pavadinimas pakeistas, mokykla pavadinta Skuodo Bartuvos vidurine mokykla, 2012 metais mokykla reorganizuota į Skuodo Bartuvos progimnaziją, 2014 metais prie progimnazijos buvo prijungta Skuodo pradinė mokykla, 2014 metais progimnazijoje suformuotos didelių specialiųjų poreikių mokinių pradinės klasės, kuriose besimokantys mokiniai nuo 2015 metų rugsėjo 1 dienos yra ugdomi Bartuvos progimnazijos pastato patalpose (anksčiau jie buvo ugdomi Skuodo Socialinių paslaugų šeimai cento patalpose). Nuo 2019 metų rugsėjo 1 dienos prie Skuodo Bartuvos progimnazijos kaip skyrius prijungta Skuodo rajono Lenkimų Simono Daukanto mokykla-daugiafunkcis centras.

4. Progimnazijos teisinė forma – biudžetinė įstaiga. Progimnazijos priklausomybė – savivaldybės mokykla.

5. Progimnazijos grupė – bendrojo ugdymo mokykla.

6. Pagrindinė paskirtis – progimnazijos tipo progimnazija. Kitos paskirtys:

6.1. pagrindinės mokyklos tipo specialioji mokykla, skirta 7 (6)–20 metų judesio ir padėties sutrikimų turintiems mokiniams;

6.2. pagrindinės mokyklos tipo specialioji mokykla, skirta elgesio ir emocijų sutrikimų turintiems mokininiams;

6.3. pagrindinės mokyklos tipo specialioji mokykla, kalbėjimo ir kalbos sutrikimų turintiems mokiniams;

6.4. pagrindinės mokyklos tipo specialioji mokykla, intelekto sutrikimą turintiems mokiniams;

6.5. pagrindinės mokyklos tipo specialioji mokykla, regos sutrikimą turintiems mokiniams;

6.6. pagrindinės mokyklos tipo specialioji mokykla, klausos sutrikimą turintiems mokiniams;

6.7. pagrindinės mokyklos tipo specialioji mokykla, įvairiapusių raidos sutrikimų turintiems mokiniams;

6.8. pagrindinės mokyklos tipo specialioji mokykla, sveikatos problemų turintiems mokiniams.

7. Tipas – progimnazija.

8. Buveinė – Šatrijos g. 1, Skuodas LT 98114.

9. Mokymo kalba – lietuvių kalba.

10. Progimnazijos savininkė – Skuodo rajono savivaldybė. Progimnazijos savininko teises ir pareigas įgyvendinanti institucija – Skuodo rajono savivaldybės taryba.

11. Mokymosi formos – grupinio (kasdieniu mokymo proceso organizavimo būdu), pavienio (savarankiško mokymo proceso organizavimo būdu).

12. Progimnazijos veiklos sritis – švietimas.

13. Progimnazijos švietimo veiklos rūšys:

13.1. pagrindinė veiklos rūšis – pagrindinis ugdymas, kodas 85.31.10;

13.2. kitos švietimo veiklos rūšys:

13.2.1. pradinis ugdymas, kodas 85.20;

13.2.2. ikimokyklinis ugdymas, kodas 85.10.10

13.2.2. priešmokyklinis ugdymas, kodas 85.10.20;

13.2.3. sportinis ir rekreacinis švietimas, kodas 85.51;

13.2.4. kultūrinis švietimas, kodas 85.52;

13.2.5. kitas, niekur nepriskirtas, švietimas, kodas 85.59;

13.2.6. švietimui būdingų paslaugų veikla, kodas 85.60.

14. Kitos ne švietimo veiklos rūšys:

14.1. maitinimo paslaugų teikimas, kodas 56.29;

14.2. nuosavo arba nuomojamojo nekilnojamojo turto nuoma ir eksploatavimas, kodas 68.20.

15. Progimnazija vykdo ikimokyklinio ugdymo, priešmokyklinio ugdymo, pradinio ugdymo, pagrindinio ugdymo (pirmosios dalies), pradinio ir pagrindinio ugdymo (pirmosios dalies) individualizuotas ir neformaliojo vaikų švietimo programas.

16. Progimnazija išduoda mokymosi pasiekimus įteisinančius dokumentus: pradinio ugdymo pasiekimų, pradinio išsilavinimo, mokymosi pasiekimų pažymėjimus; pažymėjimą baigusiems pagrindinio ugdymo programos pirmąją dalį.

17. Progimnazija yra viešasis juridinis asmuo, turintis antspaudą, atsiskaitomąją ir kitas sąskaitas Lietuvos Respublikos įregistruotuose bankuose, atributiką, savo veiklą grindžia Lietuvos Respublikos Konstitucija, Lietuvos Respublikos įstatymais, Lietuvos Respublikos Vyriausybės nutarimais, švietimo ir mokslo ministro įsakymais, kitais teisės aktais ir šiais Nuostatais.

18. Progimnazijos tarybos pirmininkė – Žaneta Kirsenkienė.

19. Mokytojų tarybos pirmininkas – progimnazijos direktorius Virginijus Jokšas.

20. Mokinių prezidentė – Živilė Bružaitė.

21. Progimnazijos mokytojų metodinės grupės:

21.1. Ikimokyklinio, priešmokyklinio ir pradinio ugdymo mokytojų metodinė grupė;

21.2. Lietuvių kalbos ir literatūros bei užsienio kalbų mokytojų metodinė grupė;

21.3. Gamtamokslinio, socialinio, dorinio ugdymo, matematikos bei informacinių technologijų mokytojų metodinė grupė;

21.4. Meninio, fizinio ugdymo bei technologijų mokytojų metodinė grupė.

22. Mokinių skaičius Bartuvos progimnazijoje ir:

22.1. Iš viso: 588;

22.1.1. ikimokyklinio ugdymo grupė: 10;

22.1.2. priešmokyklinio ugdymo grupės: 14;

22.1.3. 1-4 klasės: 286;

22.1.4. 5-8 klasės: 277;

22.1.5. 10 klasė – 1.

23. Klasių komplektų skaičius:

23.1. iš viso – 34 grupių ir klasių komplektai progimnazijoje ir Lenkimų skyriuje:

23.1.1. ikimokyklinio ugdymo grupė: 1 komplektas;

23.1.2. priešmokyklinio ugdymo grupės: 2 komplektai;

23.1.3. 1-4 klasės: 16 klasių komplektų;

23.1.4. 5-8 klasės: 14 klasių komplektų.

23.1.5. 10 klasė – 1 komplektas.

24. Mokytojų ir pagalbos mokiniui specialistų skaičius: 57.

25. Atestuoti mokytojai: 57;

25.1. mokytojai: 7;

25.2. vyresnieji mokytojai: 18;

25.3. mokytojai metodininkai: 31;

25.4. socialinė pedagogė ekspertė: 1.

**PROGIMNAZIJOS DARBUOTOJAI**

26. 2020 m. sausio 1 d. progimnazijoje dirbo 88 darbuotojai:

26.1. 57 mokytojai ir pagalbos mokiniui specialistai (pedagoginiai darbuotojai):

26.1.1. 50 mokytojų ir 1 auklėtojas (be progimnazijos administracijos, specialiųjų pedagogų ir pagalbos mokiniui specialistų);

26.1.2. 2 socialiniai pedagogai (1,4 etato);

26.1.3. 1 psichologas (1 etatas);

26.1.4. 1 specialusis pedagogas – (0,5 etato);

26.1.5. 2 logopedai (0,75 etato);

26.2. 11 mokytojo (auklėtojo) padėjėjų (9 etatai);

26.3. 2 bibliotekininkės:

26.3.1. 1 bibliotekos vedėja (0,75 etato);

26.3.2. 1 skaityklos bibliotekininkė (0,75 etato).

26.4. Progimnazijos vadovai:

26.4.1. direktorius;

26.4.2. 2 direktoriaus pavaduotojai ugdymui.

26.5. Kiti darbuotojai:

26.5.1. raštinės vedėja;

26.5.2. 1 vyriausioji specialistė;

26.5.3. 1 ūkvedė;

26.5.4. 3 inžinieriai;

26.5.5. 1 viešųjų pirkimų organizatorė;

26.5.6. 20 aptarnaujančio personalo darbuotojų.

**II SKYRIUS**

**PROGIMNAZIJOS 2019 METŲ VEIKLOS PLANO ANALIZĖ**

**Progimnazijos veiklos 2019 metams prioritetas buvo:**

Atsakingos asmenybės ugdymas per auginančio mokymo(si) įprasminimą.

**Progimnazijos veiklos 2019 metams tikslai buvo:**

1. Mokinio mokymosi pažanga – prasminga ir teikianti džiaugsmą.

2. Atviros, kūrybingos ir atsakingos asmenybės ugdymas.

**Progimnazijos veiklos 2019 metams uždaviniai buvo:**

1. Organizuoti personalizuotą ugdymą, pagrįstą mokinių mokymosi poreikiais.

2. Organizuoti patirtinį ugdymą.

3. Tobulinti vertinimo ir įsivertinimo organizavimą.

4. Tikslingai skirti namų darbų užduotis – jos prasmingos ir atliepiančios mokinių patirtį.

5. Skatinti mokinių mokymosi motyvaciją.

6. Stiprinti mokytojų vadybines ir profesines kompetencijas.

7. Ugdyti asmeninę kompetenciją vykdant socialinę prevencinę veiklą (vaikų socializacijos projektus).

8. Kurti saugią ir palankią mokymuisi aplinką.

9. Saugoti ir puoselėti progimnazijos tradicijas užtikrinant veiklos tęstinumą.

**2019 M. MOKINIŲ PASIEKIMAI OLIMPIADOSE, KONKURSUOSE, VARŽYBOSE**

 Mokyklų sporto olimpiados futbolo varžybos, berniukų komanda – 1 vieta.

 Rajono mokyklų mokinių sportinės trikovės varžybų „Jėga, valia, ištvermė“ rajono etapas – 2 vieta.

 Mokyklų mokinių sporto olimpiados kvadrato varžybų rajono etapas, berniukų komanda – 3 vieta.

 Mokyklų mokinių sporto olimpiados kvadrato varžybų rajono etapas, mergaičių komanda – 3 vieta.

 Mokyklų 7 kl. mokinių anglų kalbos olimpiados rajono etapas – 1 vieta.

 Mokyklų 8 kl. mokinių anglų kalbos rašybos (Spelling Bee) konkursas – 1 vieta.

 Mokyklų 7-8 kl. mokinių krepšinio varžybų rajono etapas, berniukų komanda – 2 vieta.

Tarptautinis matematikos **konkursas „Kengūra“ rajone –** dalyvavo 62 1-8 klasių **mokiniai – 1, 1, 1, 2 vietos.**

Regiono mokyklų 1-4 kl. mokinių Ivanausko matematikos uždavinių sprendimo konkursas Salantuose – 2 vieta.

Mokyklų žemaitiškai skaitančių mokinių konkurso rajono etapas – 2, 3 vietos.

Mokyklų žemaitiškai skaitančių mokinių konkurso regiono etapas – 3 vieta.

 Mokyklų 4 klasių mokinių matematikos olimpiados rajono etapas – 1, 3 vietos.

 Mokyklų 6-8 kl. mokinių geografijos olimpiados „Mano gaublys“ rajono etapas – 1, 2, 2, 2, 2, 3, 3 vietos.

 Mokyklų 5-12 kl. mokinių konkurso „Raštingiausias rajono mokinys“ rajono etapas – 1, 1, 1, 1, 2 vietos.

 Mokyklų 5-8 kl. mokinių matematikos olimpiados rajono etapas – 1, 1, 2, 3, 3 vietos.

 Mokyklų 7-8 kl. mokinių informacinių technologijų greitojo rašymo konkurso rajono etapas – 2, 2 vietos.

 Mokyklų 5-6 kl. mokinių rusų kalbos olimpiados rajono etapas – 2 vieta.

 Mokyklų 7-8 kl. mokinių rusų kalbos dailiojo rašymo konkurso rajono etapas – 3 vieta.

 Mokyklų 5, 7 kl. mokinių lietuvių kalbos olimpiados rajono etapas – 1, 1 vietos.

 Mokyklų mokinių pirmenybių lengvosios atletikos pavasario kroso rajono etapas (vaikinai) – 1, 3, 3, vietos.

 Mokyklų pradinių kl. mokinių konkurso „Rašom. Skuodo pradinukai 2019“ rajono etapas – 1, 2, 2, 3 vietos.

 Mokyklų 7-8 kl. mokinių fizikos olimpiados rajono etapas – 2 vieta.

 Mokyklų dailės olimpiados rajono etapas – 2, 3 vietos.

 Mokyklų 1-4 kl. mokinių varžybos „Drąsūs, stiprūs, vikrūs“ rajono etapas – 3 vieta.

 Mokyklų mokinių sporto olimpiados lengvosios atletikos estafetinio bėgimo varžybų rajono etapas – 2 vieta.

 Mokyklų mokinių meninio skaitymo konkurso rajono etapas 1, 1, 1, 2, 2, 3 vietos.

 Mokyklų pradinių klasių mokinių meninio skaitymo konkurso rajono etapas 1, 1, 1, 3 vietos.

 Mokyklų 1-8 kl. mokinių piešinių konkurso civilinės ir žmogaus saugos tema „Būkime saugūs“ rajono etapas – 12 laureatų.

 Mokyklų 5-6 kl. mokinių informatikos olimpiados rajono etapas – 1, 3 vietos.

 Mokyklų mokinių piešinių konkurso „Literatūrinis personažas randa kūrėją“ rajono etapas – 1, 1, 1, 2, 2, 2, 2, 3, 3, 3 vietos.

 Nacionalinis loginio mąstymo ir problemų sprendimo konkursas 3-4 klasių mokiniams – 1, 1, 1 vietos.

 Nacionalinis matematinio ir gamtamokslinio raštingumo konkursas 8 klasių mokiniams – 1 vieta.

 3-iosios Vakarų Lietuvos 5-8 klasių mokinių gamtos mokslų-biologijos olimpiados rajono etapas – 1, 2, 2, 2, 3, 3, 3 vietos.

 Šalies mokinių šokių fiesta-konkursas Klaipėdoje „Šokio mozaika 2019“ – 3 vieta.

 Šalies mokinių šokio konkursas Klaipėdoje „Augantys talentai 2019“ – 1 vieta.

 Šalies mokinių šokio festivalis Klaipėdoje „Sidabrinės snaigės 2019“ – nominacija ir originaliausio šokio taurė.

 Šalies komiksų konkursas „Istorijos iš ateities“ vokiškai – 3 vieta.

**2019 M. ĮGVENDINTI PROJEKTAI IR PROGRAMOS**

**1. Olweus programos kokybės užtikrinimo sistema (OPKUS). Koordinatorė – technologijų mokytoja metodininkė Laimutė Kriginienė, instruktorė – Dalia Bačiulienė, Skuodo rajono Ylakių gimnazijos mokytoja.**

**2. Skuodo rajono savivaldybės remiamas projektas „Užsienio kalbos atveria duris į pasaulį“. Koordinatorė – direktoriaus pavaduotoja ugdymui Lineta Šlepavičienė.**

**3.** Projektas „Būdas ateitininkų: jaunučių ir moksleivių“. **Koordinatorė – tikybos mokytoja metodininkė Stanislava Sandarienė.**

4. Erasmus+ tarpmokyklinių strateginių partnerysčių projektas „Būkim išmanūs“. Koordinatorė – anglų kalbos vyresnioji mokytoja Raimonda Remezienė.

5. Projektas „Medis – mano eldija“. Koordinatorė – technologijų mokytoja metodininkė Laimutė Kriginienė.

6. Projektas „Mes rūšiuojam“. Koordinatorė – biologijos mokytoja metodininkė Rasa Veitienė.

7. **Vaikų socializacijos programa „Amatas – gyvenimo pamatas“. Koordinatorė – direktoriaus pavaduotoja ugdymui Lineta Šlepavičienė.**

**8.** Projektas „Kuriančioji meilė“. **Koordinatorė – tikybos mokytoja metodininkė Stanislava Sandarienė.**

**9. Projektas „Literatūrinis personažas randa kūrėją“. Koordinatorė – direktoriaus pavaduotoja ugdymui Lineta Šlepavičienė.**

**10. Edukacinis projektas „Kino klubas“. Koordinatorės – psichologė Loreta Šakalienė ir socialinė pedagogė metodininkė Gitana Andriekienė.**

**11.** Iš Europos Sąjungos struktūrinių fondų lėšų bendrai finansuojamas projektas Nr. 09.2.1-ESFA-K-728-01-0008 „Skuodo rajono Mosėdžio gimnazijos ir mokyklų-partnerių matematikos mokymosi permainų modelis“. **Koordinatorius – direktorius Virginijus Jokšas.**

12. Europos Sąjungos paramos projektas „Mokyklų aprūpinimas gamtos ir technologijų mokslų priemonėmis“. **Koordinatorė – direktoriaus pavaduotoja ugdymui Lineta Šlepavičienė.**

**2019 M. BARTUVIEČIO VARDO APDOVANOJIMAI**

Bartuviečio vardas 2019 metais buvo suteiktas šiems mokiniams:

1. **Metų Bartuvietė – Vakarė Andriekutė, 8c klasė**
2. **Metų pradinukas – Tautvydas Jonaitis, 2b klasė**
3. **Metų pradinukė – Gabija Butkutė, 4a klasė**
4. **Metų olimpiadininkė – Emilija Dirkstytė, 5b klasė**
5. **Metų olimpiadininkė – Viktorija Taurinskaitė, 8c klasė**
6. **Metų mokinys – Šarūnas Mažrimas, 7c klasė**
7. **Metų aktyvistas – Dovydas Jablonskis, 8b klasė**
8. **Metų aktyvistė – Saulė Jonušaitė, 7a klasė**

**2019 M. MOKYTOJŲ METODINIŲ GRUPIŲ PIRMININKAI**

1. Aida Paulauskienė, pradinio ugdymo mokytoja metodininkė;
2. Zina Razmuvienė, informacinių technologijų mokytoja metodininkė;
3. Renata Žemaitienė, anglų kalbos vyresnioji mokytoja;
4. Daiva Mažrimienė, technologijų mokytoja metodininkė.

**2019 METŲ VEIKLOS PLANO SSGG ANALIZĖ**

|  |  |
| --- | --- |
| Stiprybės | Silpnybės |
| 1. Sėkminga specialiųjų ugdymosi poreikių mokinių integracija į progimnazijos veiklą.2. Aktyvi socialiai atsakingos, pilietiškos asmenybės ugdymo veikla.3. Kolegialus progimnazijos veiklos planavimas.4. Geri mokinių pasiekimai olimpiadose, konkursuose, varžybose.5. Aktyvi ir veiksminga projektinė veikla, stiprinanti progimnazijos bendradarbiavimą su užsienio, šalies, regiono, rajono ugdymo institucijomis, vykdomi socializacijos projektai.6. Tikslinga, planuota ir organizuota psichologinė, specialioji pedagoginė, socialinė, logopedinė ir kita pagalba mokiniui.7. Mokinių tėvai gauna aiškią informaciją apie vaiko ugdymąsi bei pasiekimus.8. Efektyviai išnaudotos mokinių poreikiams tenkinti skirtos valandos: trumpalaikės konsultacijos ir dalykų moduliai. 9. Aukšta mokytojų ir pagalbos mokiniui specialistų kvalifikacija.10. IT integravimas 8 klasėse į biologijos ir fizikos pamokas. | 1. Nepakankamos sąlygos vedant fizinio ugdymo pamokas 1-4 klasių mokiniams choreografijos klasėje.2. Neišnaudojamos EDUKA elektroninio dienyno galimybės.3. Nepakankamai diferencijuojamos ir individualizuojamos užduotys pamokų metu ir skiriant namų darbų užduotis.4. Mažai užsiėmimų organizuojama įrengtoje pradinio ugdymo gamtos mokslų laboratorijoje.5. 50 procentų kabinetų būtinas materialinės bazės atnaujinimas.6. Nepakankama mokinių mokymosi motyvacija.7. Bendradarbiavimas su tėvais. 8. Mokytojų bendradarbiavimas tarpusavyje. 9. Neformaliojo švietimo užsiėmimų stygius gabiesiems mokiniams.10. Vaiko Individualios pažangos stebėsena.11. Nepakankama galimybė teikti kvalifikuotą psichologo, socialinio pedagogo, logopedo pagalbą Lenkimų mokyklos skyriaus mokiniams. |
| Galimybės | Grėsmės |
| 1. Sistemingai vykdyti prevencinę veiklą, progimnazija pripažinta OLWEUS mokykla. 2. Stiprinti ryšius su socialiniais partneriais ir mokinių tėvų bendruomene. 3. Vykdyti kryptingą progimnazijos veiklą, stiprinant tapatumo jausmą.4. Dalyvauti rajono, regiono, šalies ir tarptautiniuose projektuose įtraukiant kuo daugiau progimnazijos bendruomenės narių.5. Atnaujinti esamas ir sukurti naujų edukacinių erdvių progimnazijos patalpose.6. Dalintis gerąja darbo patirtimi progimnazijoje, rajone, regione, šalyje.7. Pamokas vykdyti kitose edukacinėse erdvėse.8. Tobulinti VIP stebėjimo ir organizavimo sistemą.9. Progimnazijoje vykdyti patirtinį ugdymą.10. Įvairinti neformaliojo švietimo veiklą, kuri suteiktų galimybę kiekvienam vaikui atskleisti savo gabumus ir talentus.11. Išnaudoti EDUKA klasės galimybes ugdant 5-8 klasių mokinius. | 1. Nuo 2020 metų rugsėjo 1 d. prie progimnazijos galimai prijungus Skuodo rajono Aleksandrijos pagrindinę mokyklą, gali sumažėti mokytojų darbo krūvis.2. Nepakankamai išnaudojama Lenkimų mokyklos skyriuje esanti materialinė bazė.3. Mokytojų specialistų trūkumas.4. Didėjantis mokinių praleistų pamokų skaičius.5. Didėjantis netinkamai besielgiančių mokinių skaičius.6. Mažėjantis mokinių skaičius Skuodo mieste ir rajone.7. Iš užsienio grįžtančių mokinių adaptacija ir integracija į progimnazijos bendruomenę. |

# III SKYRIUS

# PROGIMNAZIJOS VEIKLOS STRATEGIJA 2020 M.

**Progimnazijos vizija** – kiekvieno mokinio asmenybės ūgties siekianti šiuolaikiška, patraukli, atvira ir atsakomybės kultūrą puoselėjanti progimnazija.

**Progimnazijos misija** – nuolat besimokanti, bendradarbiaujanti, kurianti jaukią ir saugią mokymosi aplinką, ugdanti atsakingą asmenybę, siekiančią nuolatinės asmeninės pažangos.

**Progimnazijos vertybės:**

1. Pagarba – tai mokėjimas išklausyti ir suprasti kito žmogaus nuomonę, mintį, poreikį ir jų reikšmingumo pripažinimas.
2. Tolerancija – tai priešingos nuomonės, socialinės padėties, pažiūrų, aprangos, gyvenimo stiliaus detalių priėmimas, nenusižengiant nustatytoms progimnazijos taisyklėms.
3. Atsakomybė – tai visų bendruomenės narių pareiga bendrai sutelkti jėgas mokyti ir mokytis, siekiant ugdymo rezultatų pažangos.
4. Bendradarbiavimas – tai visų bendruomenės narių susitelkimas bendrai veiklai siekiant vieno tikslo ir sprendžiant iškilusias problemas.
5. Pozityvus nusiteikimas – tai gebėjimas vertinti realią padėtį ir imtis veiksmų sprendžiant problemas. Tai daryti mąstant teigiamai, tikintis, kad situacija pasikeis.

**Progimnazijos veiklos 2020 metams prioritetas:**

Mokinių pasiekimų gerinimas, numatant mokinių ir mokytojų veiklų dermę, orientuotą į kiekvieno vaiko individualią pažangą.

**Progimnazijos veiklos 2020 metams tikslai:**

1. Užtikrinti ugdymo(si) kokybę, skatinant bendradarbiavimą ir ugdant atsakomybę.

2. Palankios ugdymo(si) aplinkos kūrimas auginant atsakingą asmenybę.

**Progimnazijos veiklos 2020 metams uždaviniai:**

1.1. Siekiant suasmeninti mokymąsi, atsižvelgti į kiekvieno mokinio interesus ir galimybes.

1.2. Organizuoti patirtinį ugdymą.

1.3. Įvairinti įsivertinimo pamokoje būdus.

1.4. Stiprinti mokinių savarankiško, konstruktyvaus mokymosi gebėjimus ir atsakomybę už savo mokymosi pasiekimus.

2.1. Užtikrinti mokinių sėkmingą socialinę raišką progimnazijos gyvenime, kuriant pozityvius bendrystės ryšius ir ugdant socialines emocines kompetencijas.

2.2. Formuojant savitą progimnazijos kultūrą, puoselėti vertybes, vienijančias bendruomenę.

2.3. Kurti saugią ir sveiką edukacinę aplinką.

**IV SKYRIUS**

**VEIKLOS TURINYS**

**VEIKLOS PLANAS**

Veiklos prioritetas – mokinių pasiekimų gerinimas, numatant mokinių ir mokytojų veiklų dermę, orientuotą į kiekvieno vaiko individualią pažangą.

|  |  |  |  |  |  |  |
| --- | --- | --- | --- | --- | --- | --- |
| **TIKSLAS** | **UŽDAVINYS** | **PRIEMONĖS** | **ATSAKINGI VYKDYTOJAI** | **TVIRTINIMAS, DOKUMENTAI** | **DATA** | **LAUKIAMAS REZULTATAS, ĮVERTINIMO KRITERIJUS** |
| U1. Užtikrinti ugdymo(si) kokybę, skatinant bendradar-biavimą ir ugdant atsakomybę | 1. Siekiant suasmeninti mokymąsi, atsižvelgti į kiekvieno mokinio interesus ir galimybes. | 1.1.1. Sukurti VIP sistemos modelį. | Mokytojų metodinių grupių pirmininkai, sudaryta darbo grupė | VIP dokumentai | Kovo-rugsėjo mėnuo | Individualios mokinio sėkmės, siekių fiksavimas. |
| 1.1.2. Organizuoti kvalifikacijos kėlimo seminarą mokytojams „Atsakingas požiūris į mokymą ir mokymąsi“. | Direktoriaus pavaduotoja ugdymui | Kvalifikacijos kėlimo pažymėjimai | Balandžio, gegužės mėnuo | Mokytojai susipažįsta su mokymo metodikų naujovėmis ir praktika (95 procentai), nuo rugsėjo mėnesio taiko savo veikloje (90 procentų). |
| 1.1.3. NMPP vyksmas (patikra ir duomenų analizė). | Direktoriaus pavaduotoja ugdymui  | Savivaldybės ir NEC bendradarbia-vimo sutartis | Balandžio-spalio mėnuo | Bus išsiaiškinta, ar 4 ir 8 klasių mokinių žinios ir gebėjimai atitinka šalies, rajono vidurkius, atsižvelgta rengiant ilgalaikius ir dalykų planus, užtikrinamas geresnis ugdymo proceso grįžtamasis ryšys, gaunama diagnostinio pobūdžio informacija. Rezultatai analizuojami mokytojų metodinėse grupėse ir Mokytojų tarybos posėdžių metu. |
| 1.1.4. **Administracijos posėdis** „Dėl modulių ir konsultacinių valandų tikslingo panaudojimo“. | Direktoriaus pavaduotoja ugdymui | Progimnazijos veiklos planas, administracijos posėdžio protokolas | Kovo mėnuo | 100 procentų mokytojų, turinčių valandų, pasidalija patirtimi, priimami sprendimai ir pasiūlymai naujam ugdymo planui. Išsiaiškinti mokiniams kylantys mokymosi sunkumai ir suteikta pagalba. |
| 1.1.5. Tyrimas „Lankomumo įtaka ugdymo kokybei“. | Socialinė pedagogė | Posėdžio protokolas, veiklos planas | Spalio mėnuo | Išsiaiškinta lankomumo situacija ir pateiktos rekomendacijos. |
| 1.1.6. Gabiųjų mokinių ugdymas. Organizuoti olimpiadų, konkursų, varžybų progimnazijos etapus. | Metodinių grupių pirmininkai, jų kuratoriai | Metodinių grupių veiklos planai | Per metus | Mokinių individualių siekių realizavimas, rezultatų fiksavimas. |
| 1.1.7. **Mokytojų tarybos posėdis** „2019-2020 m. m. 2 trimestro rezultatų analizė. 2019 metų direktoriaus teikiama progimnazijos finansinės ataskaita“. | Administracija | Posėdžio protokolas, pranešimų medžiaga | Kovo mėnuo | Pristatoma kokybinė ir kiekybinė 2019-2020 m. m. 2 trimestro analizė, priimami konkretūs nutarimai darbui gerinti, numatoma grįžtamoji kontrolė. Išklausoma 2019 m. direktoriaus pateikiama progimnazijos finansinė ataskaita. |
| 1.1.8. **Mokytojų tarybos posėdis** „Dėl 1-4 klasių mokinių kėlimo į aukštesnę klasę, 4 klasių mokinių NMPP rezultatų pristatymo. Dėl ugdymo plano projekto 2020-2021 m. m. pristatymo.  | Administracija | Posėdžio protokolas, pranešimų medžiaga,NMPP rezulta-tų ataskaita,Ugdymo plano projektas 2020 -2021 m. m.  | Birželio mėnuo | Išklausoma1-4 klasių vadovų ataskaita, priimami sprendimai dėl kėlimo į aukštesnę klasę ar papildomų darbų skyrimo. Aptariami rezultatai – pristatoma bendroji progimnazijos ataskaita. Numatomi darbai, kurie bus atlikti mokytojų metodinių grupių užsiėmimų metu. Pritariama ugdymo plano projektui.  |
| 1.1.9. **Mokytojų tarybos posėdis** „Dėl 5-8 klasių mokinių kėlimo į aukštesnę klasę, 8 klasių mokinių NMPP rezultatų pristatymo. Dėl ugdymo plano projekto 2020-2021 m. m. pristatymo.  | Administracija | Posėdžio protokolas, pranešimų medžiaga,NMPP rezulta-tų ataskaita,Ugdymo plano projektas 2020 -2021 m. m.  | Birželio mėnuo | Išklausoma 5-8 klasių vadovų ataskaita, priimami sprendimai dėl kėlimo į aukštesnę klasę ar papildomų darbų skyrimo. Aptariami rezultatai – pristatoma bendroji progimnazijos ataskaita. Numatomi darbai, kurie bus atlikti mokytojų metodinių grupių užsiėmimų metu. Pritariama ugdymo plano projektui.  |
| 1.1.10. **Mokytojų tarybos posėdis** „2020-2021 m. m. 1 trimestro rezultatų analizė“. | Administracija | Posėdžio protokolas, pranešimų medžiaga | Gruodžio mėnuo | Pristatoma kokybinė ir kiekybinė 2020-2021 m. m. 1 trimestro analizė, priimami konkretūs nutarimai darbui gerinti, numatoma grįžtamoji kontrolė. |
| 1.1.11. Metodinė diena „Diferencijavimo ir individualizavimo galimybės“. | Mokytojų metodinių grupių pirmininkai | Pranešimų medžiaga | Birželio mėnuo | Dalijimasis patirtimi, metodine medžiaga.įžvalgos padeda planuoti darbą. |
| 1.1.12. Nacionalinis kritinio mąstymo ir problemų sprendimo konkursas. | Direktoriaus pavaduotoja ugdymui | Savivaldybės ir NEC bendradarbia-vimo sutartis | sausis- vasaris | Mokinių individualių siekių realizavimas, įsivertinamas. |
| 2. Organizuoti patirtinį ugdymą. | 1.2.1. Susitarimai dėl patirtinio ugdymo organizavimo mokytojų metodinėse grupėse. | Metodinė taryba, direktoriaus pavaduotoja ugdymui | Metodinės tarybos dokumentai | Kovo mėnuo | Numatytas patirtinio ugdymo organizavimo principas. |
| 1.2.2. Patirtinio ugdymo vykdymas. | Visi mokytojai | Mokytojų parengtos programos | Visus metus | 100 procentų vykdomas 2019-2020 m. m. UP 24 punktas. |
| 1.2.3. **Mokytojų tarybos posėdis** „Patirtinio ugdymo sėkmės“. | Metodinė tarybos pirmininkas | Posėdžio protokolas | Gruodžio mėnuo | Vadovaujantis gerąja patirtimi planuojama kitų metų veikla. |
| 3. Įvairinti įsivertinimo pamokoje būdus. | 1.3.1. Atvirų pamokų vedimas „Kolega kolegai“. | Administracija ir mokytojų metodinių grupių pirmininkai | Stebėtų pamokų lapai | Kovo-gegužės mėnuo | Planuodami pamoką daugiau nei pusė mokytojų diferencijuos klasės ir namų darbų užduotis pagal mokinių gebėjimus. Namų darbus fiksuos e-dienyne. Didės mokinių mokymosi motyvacija. |
| 1.3.2. Mokytojų metodinė popietė „Kolega kolegai“. Dalijimasis sukaupta mokinio įsivertinimo pamokoje metodika“. | Metodinė taryba | Pranešimai, paruošta metodinė medžiaga | Lapkričio mėnuo | 75 % pakvies kolegas ir aptars bent vieną pamoką. 100 % mokytojų stebės ir aptars ne mažiau kaip 1 kolegos vedamą pamoką. |
| 1.3.3. Tyrimo 3-4, 6-8 klasių mokiniams „Įsivertinimas ir mano patirtys“. | Psichologė ir direktoriaus pavaduotoja ugdymui | Posėdžio protokolas, tyrimų rezultatai | Gruodžio mėnuo | Atlikta mokinių apklausa. Rezultatai pristatyti mokytojų tarybos posėdyje. |
| 1.3.4. Mokymosi bei vertinimo metodų pritaikymo individualiems vaikų poreikiams pamokoje stebėjimas ir analizė. | Administracija, dalykų mokytojai | Stebėtų pamokų lapai | Kovo-gegužės mėnuo | Pagal parengtą planą stebimos pamokos, analizuojamas individualizavimas ir diferencijavimas pamokose. Pamokos aptariamos. 80 proc. stebėtų pamokų taikomi metodai atitinka skirtingus mokinių mokymosi poreikius. |
| 4. Stiprinti mokinių savarankiško, konstruktyvaus mokymosi gebėjimus ir atsakomybę už savo mokymosi pasiekimus. | 1.4.1. Individualūs pokalbiai dėl mokinio daromos pažangos. | Klasių vadovai ir dalykų mokytojai | Pažangos fiksavimo lapai | Visus metus  | Pagal tvarkaraštį vedamos konsultacijos. Ne mažiau kaip 85 proc. mokinių teigia, kad gali gauti mokymosi pagalbą. |
| 1.4.2. Mokėjimo mokytis kompetencijų ugdymas per dalykų pamokas ir klasių valandėles. | Klasių vadovai, dalykų mokytojai | Klasių vadovų planai | Visus metus  | Mokiniai įsivertindami savo mokymos(si) kompetencijas ir rezultatus mokysis analizuoti ir planuoti. |
| 1.4.3. Naujai atvykusių mokinių supažindinimas su progimnazijoje galiojančiais tvarkų aprašais ir taisyklėmis. | Socialiniai pedagogai, klasių vadovai | Tvarkų aprašai | Rugsėjo mėnuo, pagal poreikį | Paaiškės adaptacijos problemos, bus numatytos pedagoginės pagalbos mokiniui galimybės. |
| 2. Palan-kios ugdymo(si) aplinkos kūrimas auginant atsakingą asmenybę. | 1. Užtikrinti mokinių sėkmingą socialinę raišką progimnazijos gyvenime, kuriant pozityvius bendrystės ryšius ir ugdant socialines emocines kompetencijas. | 2.1.1. Olweus programos įgyvendinimo efektyvinimas. | OPKUS koordinatorė Laimutė Kriginienė | Programos planas | Per metus | Mažesnis patyčių atvejų procentas. 5 MSG užsiėmimai. Klasės valandėlės per mėnesį pagal OPKUS modelį. Mokytojų budėjimas pertraukų metu. |
| 2.1.2. Prevencinių ir socializacijos projektų bei programų įgyvendinimas. | Projektų vadovai  | Pateiktos paraiškos | Kovas | 70 procentų mokinių įsijungs į projektines veiklas. |
| 2.1.3. Socializacijos projektas „Literatūrinis personažas randa kūrėją“. | Direktoriaus pavaduotoja ugdymui  | Projekto paraiška ir ataskaitos, informacija internetinėje svetainėje | Gegužės-gruodžio mėnuo | 200 rajono mokinių dalyvauja kūrybinių darbų konkurse. |
| 2.1.4. Socializacijos projektas „Pozityvi socializacija Bartuvos progimnazijoje“. | Socialinės pedagogės | Projekto paraiška ir ataskaitos, informacija internetinėje svetainėje | Gegužės-gruodžio mėnuo | 100 procentų socialiai pažeidžiamų vaikų įtraukiami į projekto veiklas, gerėja vaikų savęs vertinimas, ugdomos kūrybinės, bendravimo, bendradarbiavimo kompetencijos. |
| 2.1.5. Socializacijos programa (projektas) „Užsienio kalbos atveria duris į pasaulį“. | Direktoriaus pavaduotojos ugdymui, užsienio kalbų mokytojos | Projekto paraiška | Balandžio-birželio mėnuo | 50 mokinių vasaros stovykloje ugdo kalbinius, komunikavimo užsienio kalba įgūdžius. |
| 2.1.6. Vaikų vasaros poilsio programa (projektas) „Kuriančioji Meilė“. | Tikybos mokytoja Stanislava Sandarienė | Projekto paraiška | Birželio mėnuo | Kiekvienas dalyvaujantis stovyklos veikloje realizuoja save bendraudamas, bendradarbiaudamas, rodydamas iniciatyvą. Sudarytos sąlygos kiekvieno dalyvio aktyviai saviraiškai. |
| 2.1.7. Socializacijos projektas „Būdas jaunųjų ateitininkų“. | Tikybos mokytoja Stanislava Sandarienė | Projekto paraiška | Per metus | Aukštesnis bendrųjų kompetencijų lygmuo. Kiekvienas dalyvaujantis stovyklos veikloje realizuoja save bendraudamas., bendradarbiaudamas, rodydamas iniciatyvą. Sudarytos sąlygos kiekvieno dalyvio aktyviai saviraiškai. |
| 2.1.8. ERASMUS+ projektas „Būkim išmanūs“. | Direktorius, anglų kalbos mokytoja Raimonda Remezienė | Programos paraiška, sutartis | Per metus | Mokinių ir mokytojų komandų išvyka į Italijos Respubliką vasario mėn., į Ispanijos Karalystę gegužės mėn., į Lietuvos Respubliką spalio mėn. Aukštesnis mokinių komunikavimo užsienio kalba, mokėjimo mokytis ir socialinės kompetencijos lygis. |
| 2.1.9. 1-8 klasių mokinių socialinių-emocinių kompetencijų ugdymas klasių valandėlių metu. | Socialinės pedagogės | Klasių vadovų planai | Per metus | 80 procentų mokinių įgis socialinių-emocinių kompetencijų. |
| 2.1.10. Psichologijos seminaras „Socialinių-emocinių kompetencijų ugdymas – strateginis priėjimas“. | Direktoriaus pavaduotojos ugdymui | Kvalifikacijos pažymėjimai | Balandžio mėnuo | 95 procentai mokytojų dalyvauja seminare ir įgyja socialinių-emocinių kompetencijų. |
| 2.1.11. Mokymai 1 klasių mokinių tėvams „Dėmesio ugdymas. Mokymosi pagalba“. | Klasių vadovai, psichologė, direktoriaus pavaduotoja ugdymui | Pristatymo medžiaga, rekomendacijos tėvams, psichologo veiklos planas | Spalio mėnuo | 70 procentų 1 klasių mokinių tėvų išklauso pateiktas rekomendacijas. |
| 2.1.12. Naujai atvykusių mokinių supažindinimas su progimnazijoje galiojančiais tvarkų aprašais ir taisyklėmis | Socialiniai pedagogai, klasių vadovai | Tvarkų aprašai | Rugsėjo mėnuo, pagal poreikį | Paaiškės adaptacijos problemos, bus numatytos pedagoginės pagalbos mokiniui galimybės. |
| 2.1.13. **Administracijos posėdis** „Dėl 1, 5 klasių ir naujai atvykusių mokinių adaptacijos“. | Psichologė | Posėdžio protokolas, pranešimų medžiaga | Spalio mėnuo | Pristatomas tyrimas, aptariamos sėkmės, problemos, priimami sprendimai dėl tolimesnio adaptacijos vyksmo. |
|  | 2. Formuojant savitą progimnazijos kultūrą, puoselėti vertybes, vienijančias bendruomenę. | 2.2.1. Patriotiškumo ir tautiškumo ugdymas. Renginiai, skirti valstybinių švenčių paminėjimui, tautos tradicijų puoselėjimui. | Direktoriaus pavaduotoja ugdymui, klasių vadovai, būrelių vadovai | Popamokinės veiklos planas, renginių scenarijai, direktoriaus įsakymai | Per metus | 50 procentų mokinių dalyvauja įvairiuose renginiuose, akcijose. 40 procentų mokinių patys inicijuoja įvairias veiklas. |
| 2.2.2. Savanorystės, gerumo, socialinių akcijų organizavimas. | Klasių vadovai, neformaliojo švietimo būrelių vadovai, administracija, socialinės pedagogės | Socialinių pedagogų, psichologo, popamokinės veiklos, mokytojų metodinių grupių, klasių vadovų, neformaliojo švietimo būrelių planai | Per metus | 100 procentų mokinių įsitraukia į veiklas ir įgyja socialinių-emocinių kompetencijų. |
| 2.2.3. Klasių vadovų veikla įtraukiant į įvairias veiklas mokinių tėvus. | Klasių vadovai | Klasių vadovų planai | Per metus  | 50 procentų tėvų lanko organizuojamas veiklas progimnazijoje. |
| 2.2.4. Darbo grupės sukūrimas bendruomenei telkti. | Administracija  | Direktoriaus įsakymas | Vasario mėnuo | Gerės kolektyvo mikroklimatas, 80 procentų kolektyvo dalyvaus organizuojamose veiklose. |
| 2.2.5. Tradicinių progimnazijos renginių organizavimas. | Direktoriaus pavaduotoja ugdymui, klasių vadovai, būrelių vadovai | Popamokinės veiklos planas, renginių scenarijai, direktoriaus įsakymai | Per metus | 100 procentų mokinių dalyvauja tradiciniuose renginiuose. |
| 2.2.6. Mokytojų dalyvavimas virtualioje erdvėje vykstančiuose seminaruose. | Direktoriaus pavaduotojos ugdymui | Kvalifikacijos kėlimo pažymėjimai | Per metus | 35 procentai mokytojų per metus dalyvaus 1 virtualiame seminare. |
| 2.2.7. Sukaupta veiklos patirtimi dalintis su rajono, regiono, šalies užsienio ugdymo įstaigų darbuotojais. | Administracija, mokytojai  | Pranešimų medžiaga ir kvalifikacijos kėlimo pažymėjimai | Per metus | Mokytojai dalijasi savo patirtimi ir įgyja naujų kompetencijų. |
|  | 3. Kurti saugią ir sveiką edukacinę aplinką. | 2.3.1. Patriotiškumo ir tautiškumo ugdymas. Renginiai, skirti valstybinių švenčių paminėjimui, tautos tradicijų puoselėjimui. | Direktoriaus pavaduotoja ugdymui, klasių vadovai, būrelių vadovai | Popamokinės veiklos planas, renginių scenarijai, direktoriaus įsakymai | Per metus | 50 procentų mokinių dalyvauja įvairiuose renginiuose, akcijose. 40 procentų mokinių patys inicijuoja įvairias veiklas. |
| 2.3.2. Prevencinių renginių organizavimas:a) Tolerancijos diena;b) Gegužė – mėnuo be smurto prieš vaikus;c) Mėnuo be patyčių;d) Saugus kelias į mokyklą. | Klasių vadovai, administracija, socialinės pedagogės, psichologė | Progimnazijos mėnesio planai,informacija internetinėje svetainėje  | Kovo-lapkričio mėnuo | 70 procentų vaikų įtraukiami į prevencinius renginius, gerėja vaikų savęs vertinimas, ugdomos kūrybinės, bendravimo, bendradarbiavimo kompetencijos. |
| 2.3.3. Sveikos gyvensenos įgūdžių ugdymas per mokomųjų dalykų ir neformaliojo švietimo veiklas. | Biologijos, fizinio ugdymo, pradinio ugdymo, technologijų mokytojai | Dalykų ugdymo planai | Per metus | 60 procentų mokinių įgis sveikos gyvensenos įgūdžius. |
| 2.3.4. Relaksacinės erdvės įrengimas specialiųjų ugdymosi poreikių turintiems mokiniams. | Direktorius, specialiosios pedagogės, ūkvedė | Sąmata, pirkimo sutartys, sąskaitos | Vasario-kovo mėnuo | Sudarytos sąlygos specialiųjų ugdymosi poreikių mokiniams gerinti emocinę savijautą. |
| 2.3.5. Darbo laboratorijos klasėse efektyvinimas, erdvių racionalus išnaudojimas ugdymo procese. | Dalykų, pradinio ugdymo mokytojai | Ugdymo planai, ugdymo programos, registracijos žurnalas | Per metus | 90 procentų mokinių teorinę medžiagą moka sieti su praktika. |

**2020 M. PROGIMNAZIJOJE ĮGYVENDINAMI PROJEKTAI IR PROGRAMOS**

**1. Olweus programos kokybės užtikrinimo sistema (OPKUS). Koordinatorė – technologijų mokytoja metodininkė Laimutė Kriginienė, instruktorė – Dalia Bačiulienė, Skuodo rajono Ylakių gimnazijos mokytoja.**

**2. Skuodo rajono savivaldybės remiamas projektas „Užsienio kalbos atveria duris į pasaulį“. Koordinatorė – direktoriaus pavaduotoja ugdymui Lineta Šlepavičienė.**

**3.** Projektas „Būdas ateitininkų: jaunučių ir moksleivių“. **Koordinatorė – tikybos mokytoja metodininkė Stanislava Sandarienė.**

4. Erasmus+ tarpmokyklinių strateginių partnerysčių projektas „Būkim išmanūs“. Koordinatorė – anglų kalbos vyresnioji mokytoja Raimonda Remezienė.

5. Projektas „Mes rūšiuojam“. Koordinatorė – biologijos mokytoja metodininkė Rasa Veitienė.

**6. Vaikų socializacijos programa „Pozityvi socializacija Bartuvos progimnazijoje“. Koordinatorė – socialinė pedagogė metodininkė Gitana Andriekienė.**

**7.** Projektas „Kuriančioji meilė“. **Koordinatorė – tikybos mokytoja metodininkė Stanislava Sandarienė.**

**8. Projektas „Literatūrinis personažas randa kūrėją“. Koordinatorė – direktoriaus pavaduotoja ugdymui Lineta Šlepavičienė.**

9. Europos Sąjungos paramos projektas „Mokyklų aprūpinimas gamtos ir technologijų mokslų priemonėmis“. **Koordinatorė – direktoriaus pavaduotoja ugdymui Lineta Šlepavičienė.**

**2020 M. MOKYTOJŲ METODINIŲ GRUPIŲ PIRMININKAI**

1. Vaida Litvinienė, pradinio ugdymo mokytoja metodininkė;

2. Rasa Pranienė, matematikos mokytoja metodininkė;

3. Virginija Untulienė, rusų kalbos vyresnioji mokytoja;

4. Daiva Mažrimienė, technologijų mokytoja metodininkė.

Progimnazijos direktorius Virginijus Jokšas

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_